एनएमएमएस परिणाम में हिसार रहा प्रथम, रेवाड़ी तीसरे स्थान पर
पिछड़ाकहा जाने वाला दक्षिणी हरियाणा (महेंद्रगढ़, रेवाड़ी, भिवानी गुड़गांव जिला) शिक्षा के क्षेत्र में नित नए कीर्तिमान स्थापित कर रहा है। निजी स्कूल ही नहीं, यहां के सरकारी स्कूल भी पीछे नहीं हैं।
शुक्रवार को घोषित राष्ट्रीय सह साधन प्रतिभा प्रतियोगिता योजना (एनएमएमएस/नेशनल मीन्स कम मेरिट स्कालरशिप स्कीम) के परिणाम में महेंद्रगढ़ जिला प्रदेश में दूसरे स्थान पर तथा रेवाड़ी जिला तीसरे पर रहा। प्रथम पायदान पर हिसार है।
रेवाड़ीके 153 विद्यार्थी हुए सफल
प्रतियोगिताके तहत हिसार के 260, महेंद्रगढ़ के 212 तथा रेवाड़ी जिले के 153 बच्चों का चयन हुआ है। चौथे स्थान पर भिवानी तथा पांचवे पर गुडग़ांव जिला रहा। भिवानी के 128 तथा गुड़गांव के 118 बच्चों ने सफलता पाई। प्रदेश के सभी 21 जिलों के करीब 50 हजार बच्चों ने परीक्षा दी थी। इनमें से कुल 1618 बच्चों का चयन हुआ है। इसमें चयनित बच्चों को 12वीं कक्षा तक निर्धारित मापदंडों के अनुसार करीब 24 से 48 हजार रुपए वार्षिक छात्रवृत्ति मिलेगी। इससे विद्यार्थियों को पढ़ाई के लिए आर्थिक संकट से नहीं जूझना पड़ेगा।
हर वर्ष अक्टूबर-नवंबर में होती है परीक्षा
एनसीईआरटी(नेशनलकौंसिल फॉर रिसर्च एण्ड ट्रेनिंग) द्वारा प्रायोजित यह परीक्षा एसएसईआरटी(स्टेट कौंसिल फॉर एजुकेशन रिसर्च एण्ड ट्रेनिंग) के तत्वावधान में प्रत्येक वर्ष अक्टूबर-नवंबर माह में आयोजित की जाती है। मई-जून में ऑनलाइन आवेदन स्कूलों द्वारा ही किए जाते हैं। इसमें सरकारी सहायता प्राप्त स्कूलों के 8 वीं कक्षा में पढ़ने वाले बच्चे भाग लेते हैं। सामान्य वर्ग के बच्चों के 7वीं कक्षा में कम से कम 55 तथा आरक्षित वर्ग के लिए 50 प्रतिशत अंक पाना अनिवार्य है। आवेदन करने के लिए विद्यार्थियों के परिवार की वार्षिक आय 1.50 लाख से कम होनी चाहिए।
विद्यार्थियों ने दिखाई प्रतिभा
^जिलेके लिए यह गौरव की बात है। सरकारी स्कूलों की तरफ से यह समाज को तोहफा है। यह सब शिक्षकों बच्चों की मेहनत का परिणाम है। इसे आगे भी जारी रखेंगे। पिछले वर्षों के दौरान महेंद्रगढ़ जिला काफी नीचे रहा था, लेकिन इस प्रदर्शन ने साबित कर दिया कि क्षेत्र में प्रतिभाओं की कमी नहीं है। -मुकेश कुमार लावणिया, जिला शिक्षा अधिकारी, महेंद्रगढ़।
महेंद्रगढ़- 212
रेवाड़ी- 153
मेवात- 09
पलवल- 28
पंचकुला- 43
पानीपत- 53
रोहतक- 50
सिरसा- 98
सोनीपत- 16
यमुनानगर- 13
हिसार- 260
अंबाला- 21
भिवानी- 128
फरीदाबाद- 35
फतेहाबाद- 82
गुरुग्राम- 118
झज्जर- 57
जींद- 74
कैथल- 34
करनाल- 58
कुरुक्षेत्र- 76
awa_Deva awa_Deva awa_Deva awa_Deva hin_Deva hin_Deva hin_Deva hin_Deva hin_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva awa_Deva kas_Deva awa_Deva awa_Deva awa_Deva